अधिकारी-कर्मचारी टेनिस बाॅल क्रिकेट प्रतियोगिता का शुभारंभ
बड़नगर | अधिकारी-कर्मचारी संयुक्त मोर्चा द्वारा आयोजित टेनिस बाॅल क्रिकेट प्रतियोगिता का उद्घाटन पूर्व विधायक उदयसिंह पंड्या के मुख्य आतिथ्य में हुआ। अध्यक्षता जिपं सदस्य राजेंद्रसिंह सोलंकी ने की तथा विशेष अतिथि भाजपा नगर अध्यक्ष अभय टोंग्या, मंडल अध्यक्ष कृष्णा राबड़, किसान नेता कृष्णा यादव तथा पेंशनर समाज के अध्यक्ष सुरेशचंद्र माहेश्वरी थे। प्रतियोगिता का पहला मैच पत्रकार इलेवन और अभिभाषक संघ के मध्य हुआ, जिसमें अभिभाषक संघ विजय हुआ। दूसरा मैच चिकित्सा इलेवन व नगर पालिका ए इलेवन के मध्य हुआ, इसमें नगर पालिका इलेवन विजय हुआ। वहीं तीसरा मैच शिक्षा विभाग तथा जनपद इलेवन के मध्य हुआ, इसमें शिक्षा विभाग की टीम ने विजय प्राप्त की। तीनों मैच के मैन आॅफ द मैच पुरस्कार क्रमशः कुलदीप बना अभिभाषक संघ, सारंग पौराणिक नगर पालिका तथा मुकेश राठौड़ शिक्षा विभाग को दिया गया। कार्यक्रम के प्रारंभ में स्वागत भाषण प्रतियोगिता संयोजक उदय अग्निहोत्री ने दिया। अतिथियों का स्वागत प्रतियोगिता आयोजक समिति के नीतेश जोशी जय, शिखर जैन, राजेंद्रसिंह सोलंकी, तरूण पराते, नरेंद्र सिरसवाल, लाकेंद्रसिंह राणावत, राजा ठाकुर, संजय पाठक, संतोष श्रीवास्तव, श्याम शर्मा ने किया। संचालन प्रतियोगिता प्रभारी हेमंत माथुर ने किया। आभार अरविंद राठौड़ ने माना। जानकारी बद्रीलाल भाटी ने दी।
क्रिकेट प्रतियोगिता का शुभारंभ करते अतिथि।
hin_Deva hin_Deva hin_Deva